Uznesenie Mestského súdu Bratislava III sp. zn. 22Nsre/23/2026 z 23. 3. 2026
Uznesenie Mestského súdu Bratislava III z 23. marca 2026, sp. zn. 22Nsre/23/2026, ECLI:SK:MSBA3:2026:1126906607.2

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 22Nsre/23/2026 1126906607 23. 03. 2026 JUDr. Zuzana Hlistová ECLI:SK:MSBA3:2026:1126906607.2
Uznesenie Mestský súd Bratislava III v konaní o zápise údajov do obchodného registra pri obchodnej spoločnosti : Femtech Club s. r. o., Na Revíne 2945/17, 831 01 Bratislava- mestská časť Nové Mesto, IČO: 55 909 825, vedenej v odd. Sro, vl. č. 174371/B, o odvolaní proti uzneseniu o zamietnutí námietok takto rozhodol: I. Súd zrušuje uznesenie Mestského súdu Bratislava III č. k. 22Nsre/23/2026-2 zo dňa 04.03.2026. odôvodnenie: 1.Rozhodnutím Mestského súdu Bratislava III č. k. 22Nsre/23/2022-2 zo dňa 04.03.2026 súd zamietol námietky navrhovateľa proti odmietnutiu vykonania zmeny zapísaných údajov do obchodného registra z dôvodu, že navrhovateľ v námietkovom konaní neodstránil vytýkané vady, ktoré bránili zápisu ním navrhovaných zmien do obchodného registra na základe konania sp. zn. 15Re/38/2026. 2. V priebehu lehoty na podanie odvolania proti uzneseniu, navrhovateľ odstránil vady návrhu, súdu doručil chýbajúce zákonné prílohy, čím preukázal splnenie podmienok pre vykonanie zmeny zápisu navrhovaných údajov do obchodného registra. 3. Podľa § 286 ods. 2 CMP o zamietnutí námietok sa rozhoduje uznesením. Proti tomuto uzneseniu je prípustné odvolanie. 4. V rámci plynutia lehoty na podanie odvolania môže navrhovateľ podané námietky doplniť. Sú prvej inštancie môže odvolaniu proti uzneseniu o námietkach vyhovieť v rámci autoremedúry podľa § 2 CMP s odkazom na § 376 CSP. 5. Podľa § 376 CSP Ak bolo podané odvolanie proti uzneseniu, súd prvej inštancie môže uznesenie zrušiť, ak odvolaniu v celom rozsahu vyhovie a z uznesenia nenadobudla doposiaľ práva iná osoba ako odvolateľ. 6. V danom prípade boli splnené podmienky pre postup podľa vyššie citovaného ustanovenia, nakoľko z vyššie uvedeného rozhodnutia nenadobudla práva iná osoba, preto súd autoremedúrou svoje rozhodnutie špecifikované vo výrokovej časti uznesenia zrušil. Poučenie: Proti tomuto uzneseniu nie je odvolanie prípustné (§ 357 CSP).

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2026:1126906607.2 (dáta aktuálne k 12. 11. 2026). Záväzné je znenie zverejnené súdom.




